Die liedjieskrywer en sanger Vaughan Gardiner en sy vrou, Nerine, het Maandagaand hul eersteling in die wêreld verwelkom.
Die dogtertjie, Ameline Françoise, is gesond en buite gevaar hoewel sy op 36 weke gebore is. Sy het 2,13 kg geweeg.
“Ons is baie bly en ongelooflik dankbaar vir die wonderwerk. Daar is geen probleme nie, sy is heeltemal gesond en het reeds in ons harte ingekruip. Ek kan die gevoel vir niemand beskryf nie,” het Vaughan aan Maroela Media vertel.